
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1830 


31 Δεκεμβρίου 2001 


ΑΠΟΦΑΣΕΙ Σ 

Αριθ. 32473/7718 

Κανονισμός Διοίκησης και Λειτουργίας του Εθνικού Πάρ¬ 
κου Σχινιά - Μαραθώνα (ν. Αττικής) και Σχέδιο Διαχείρι¬ 
σης αυτού. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ- ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 18παρ.5του Ν. 1650/86 «Για 
την προστασία του περιβάλλοντος» (Α' 160), όπως τροπο¬ 
ποιήθηκε μετηνπαρ. 1 του άρθρου 16 του Ν. 2742/99 (Α' 
207). 

2. Τις διατάξεις του άρθρου 6του από 22.6.2000 Π.Δ/τος 
«Χαρακτηρισμός χερσαίων και θαλάσσιων περιοχών του 
Σχινιά - Μαραθώνα Αττικής ως Εθνικού Πάρκου» (Δ' 395). 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε μετηνπαρ. 2ατου άρθρου 1 του Ν. 2469/1997 (Α' 
38). 

4. Την 2/συν.86/30.5.2001 γνωμοδότηση της Εκτελεστι¬ 
κής Επιτροπής του Οργανισμού Αθήνας. 

5. Την από 27.9.2001 γνωμοδότηση της Προσωρινής Επι¬ 
τροπής Διαχείρισης του Εθνικού Πάρκου. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του οικεί¬ 
ου Ο.Τ.Α., αποφασίζουμε: 

ΚΕΦΑΛΑΙΟ Α' 

I. Εγκρίνεται Κανονισμός Διοίκησης και Λειτουργίας του 
Εθνικού Πάρκου Σχινιά - Μαραθώνα Αττικής που χαρακτη¬ 
ρίστηκε με το από 22.6.2000 Π.Δ. (Δ' 395), καθορίζονται τα 
αναγκαία μέτρα οργάνωσης και λειτουργίας των προστα- 
τευόμενων αντικειμένων και εξειδικεύονται οι γενικοί όροι 
και περιορισμοί άσκησης δραστηριοτήτων και εκτέλεσης 
έργων που προβλέπονται από το Π.Δ. αυτό, όπως στις επό¬ 
μενες παραγράφους. 

II. 1. Τη μέριμνα για την τήρηση των διατάξεων του Κανο¬ 
νισμού Λειτουργίας έχει ο Οργανισμός Διαχείρισης του 


Εθνικού Πάρκου, που θα συσταθεί σύμφωνα με τις διατά¬ 
ξεις του άρθρου 18 του Ν. 1650/86 όπως ισχύει. Για το διά¬ 
στημα μέχρι τη σύσταση του Οργανισμού Διαχείρισης την 
ευθύνη έχουν οι κατά νόμο αρμόδιοι φορείς ενώ ο ΟΡΣΑ 
έχει την ευθύνη του συντονισμού. 

2. Γ ια θέματα φύλαξης υπεύθυνος είναι ο Οργανισμός 
Διαχείρισης του Εθνικού Πάρκου, ο οποίος σε περίπτωση 
παραβάσεων ενημερώνει τις καθ’ ύλην αρμόδιες υπηρε¬ 
σίες των Υπουργείων Δημόσιας Τάξης, Εμπορικής Ναυτι¬ 
λίας, Εθνικής Άμυνας, Γεωργίας ή άλλων αρμόδιων Υπουρ¬ 
γείων κατά περίπτωση. Η διατήρηση της εννόμου τάξεως 
και η γενικότερη αστυνόμευση της περιοχής του Εθνικού 
Πάρκου ανήκει στις καθ’ ύλην αρμόδιες υπηρεσίες. 

Σε περίπτωση που για την εκπλήρωση των στόχων δια¬ 
χείρισης του Εθνικού Πάρκου απαιτούνται ειδικές ρυθμί¬ 
σεις φύλαξης ή εποπτείας της περιοχής, τότε δύνανται να 
ισχύσουν ειδικά μέτρα, σε μόνιμη ή προσωρινή βάση, μετά 
από σχετικό αίτημα του Οργανισμού Διαχείρισης του Εθνι¬ 
κού Πάρκου που θα συνοδεύεται από σχετική αιτιολογική 
έκθεση και έγκριση του καθ' ύλην αρμόδιου φορέα. 

1. Για θέματα αλιείας, γεωργίας, δασών και διατήρησης 
του φυσικού περιβάλλοντος ενημερώνονται οι αρμόδιες 
υπηρεσίες του Υπουργείου Γεωργίας ή/και οι αρμόδιες 
υπηρεσίες της Περιφέρειας ή Νομαρχίας. 

2. Γ ια θέματα περιβαλλοντικής αδειοδότησης, χρήσεων 
και δόμησης ενημερώνονται οι αρμόδιες υπηρεσίες του 
ΥΠΕΧΩΔΕ ή/και οι αρμόδιες υπηρεσίες της Νομαρχίας. 

3. Γ ια θέματα εμπορικών δραστηριοτήτων ενημερώνο¬ 
νται οι αρμόδιες υπηρεσίες του Υπουργείου Ανάπτυξης, 
της Νομαρχίας ή του Δήμου. 

4. Με μέριμνα και απόφαση του Οργανισμού Διαχείρισης 
του Εθνικού Πάρκου και τη σύμφωνη γνώμη της αρμόδιας 
Δ/σηςτου ΥΠΕΧΩΔΕ και του Υπουργείου Γεωργίας εξειδι¬ 
κεύονται περαιτέρω θέματα του κανονισμού που αφορούν: 

• την πρόσβαση και κυκλοφορία τροχοφόρων εντός του 
Εθνικού Πάρκου 

• την οργάνωση της αναψυχής και της οικοτουριστικής 
δραστηριότητας, 

• τη συστηματική παρακολούθηση οικολογικών και άλ¬ 
λων παραμέτρων, 

• την επιστημονική έρευνα, 

• την περιβαλλοντική και πολιτιστική ευαισθητοποίηση 
και εκπαίδευση, 

• την εφαρμογή ειδικών διαχειριστικών μέτρων των απει- 

λούμενων και/ή προστατευόμενων ειδών χλωρίδας και πα¬ 
νίδας, ενδιαιτημάτων και τοπίων, 

• την κατάρτιση μελέτης αξιολόγησης του προστατευ- 
τέου αντικειμένου μετά την πενταετή εφαρμογή του Προε¬ 
δρικού Διατάγματος. 

III. Στον Κανονισμό Λειτουργίας περιλαμβάνονται ειδικό¬ 
τερα μέτρα προστασίας, οργάνωσης και λειτουργίας και 
ειδικότεροι όροι και περιορισμοί άσκησης των προβλεπο- 
μένων στο π.δ δραστηριοτήτων και εκτέλεσης έργων, σύμ¬ 
φωνα με την εγκεκριμένη Ειδική Περιβαλλοντική Μελέτη, 
την εγκεκριμένη Διαχειριστική Μελέτη του βιοτόπου Σχινιά 

- Μαραθώνα και τις διατάξεις του Σχεδίου Διαχείρισης της 
παρούσας και αναφέρονται σε θέματα για: 

1) Είσοδο - Κυκλοφορία - Στάθμευση στο Εθνικό Πάρκο 
όπως φαίνονται στο σχέδιο 1 που συνοδεύει την παρούσα 
απόφαση. 

2) Διαχείριση υδάτων όπως φαίνεται στο σχέδιο 2 που 
συνοδεύει την παρούσα απόφαση. 

3) Λειτουργία Κέντρου Κωπηλασίας - Κανό. 

4) Περιβαλλοντική έρευνα και εκπαίδευση. 

5) Δραστηριότητες στη Θαλάσσια Περιοχή. 

6) Δράσεις αποκατάστασης, διατήρησης και προστασίας 
του φυσικού περιβάλλοντος. 

7) Παρακολούθηση ποιότητας περιβάλλοντος. 

8) Προβολή Εθνικού Πάρκου Σχινιά - Μαραθώνα. 

9) Φύλαξη - επιτήρηση - πυροπροστασία. 

10) Γεωργία. 

11) Εμπορικές χρήσεις. 

12) Κατοικία-Δόμηση. 

IV. Ειδικότερα: 

Είσοδος - Κυκλοφορία - Στάθμευση στο Εθνικό Πάρκο 

1. Η κύρια είσοδος στο Εθνικό Πάρκο είναι επί της λεω¬ 
φόρου Σχινιά, κοντά στη νότια είσοδο του Ολυμπιακού Κέ¬ 
ντρου Κωπηλασίας και Κανό. Η είσοδος αυτή η οποία είναι 
και η μοναδική για τροχοφόρα θα φυλάσσεται. 

2. Κατά την περίοδο αιχμής, απαγορεύεται η είσοδος των 
τροχοφόρων των επισκεπτών από τις 8 π. μ. έως τις 9 μ. μ. 
Το παραπάνω ημερήσιο διάστημα απαγόρευσης εισόδου 
τροχοφόρων επισκεπτών δύναται να μεταβάλλεται με από¬ 
φαση του Οργανισμού Διαχείρισης του Εθνικού Πάρκου 
Σχινιά - Μαραθώνα (στο εξής «Οργανισμός Διαχείρισης»). 

Κατά τη διάρκεια του υπόλοιπου έτους που ο φόρτος των 
επισκεπτών και των οχημάτων μειώνεται αισθητά και δεν 
αναμένεται να λειτουργεί το σύστημα μαζικής μεταφοράς, 
επιτρέπεται η είσοδος οχημάτων εντός του Εθνικού Πάρ¬ 
κου. Η ρύθμιση μπορεί να τροποποιείται με απόφαση του 
Οργανισμού Διαχείρισης. Η πρόσβαση των επισκεπτών 
του Εθνικού Πάρκου συμπεριλαμβανομένηςτης ζώνης Β2 
(επισκέπτες κατοίκων και καταστημάτων αναψυχής) θα γί¬ 
νεται κατά την περίοδο αιχμής, μέσω του συστήματος μα¬ 
ζικής μεταφοράς. Η ρύθμιση μπορεί να τροποποιείται με 
απόφαση του Οργανισμού Διαχείρισης. 

3. Απαραίτητη προϋπόθεση για να ισχύσουν οι διατάξεις 
του προηγούμενου εδαφίου για την απαγόρευση εισόδου 
τροχοφόρων είναι η λειτουργία του συστήματος μαζικής 
μεταφοράς από το χώρο στάθμευσης κοντά στη λεωφόρο 
Μαραθώνος μέχρι το Εθνικό Πάρκο. 

4. Περίοδος αιχμής θεωρείται το διάστημα από 1η Μάί'ου 

- 30η Σεπτεμβρίου καιτα Σαββατοκύριακα και άλλες αργίες 
τις περιόδους από 1η - 30η Οκτωβρίου και από 1η - 30η 
Απριλίου. Τα προαναφερθέντα χρονικά διαστήματα μπο¬ 


ρούν να τροποποιούνται ύστερα από απόφαση του Οργα¬ 
νισμού Διαχείρισης. 

5. Ελεύθερη είσοδος στο Εθνικό Πάρκο σε όλη τη διάρ¬ 
κεια του έτους και όλες τις ώρες της ημέρας ισχύει για τα 
λεωφορεία δημόσιας ή ιδιωτικής χρήσης που μεταφέρουν 
εκδρομείς - επισκέπτες και τα ποδήλατα. Η ρύθμιση αυτή 
μπορεί να τροποποιείται με απόφαση του Οργανισμού Δια¬ 
χείρισης. 

6. Επίσης επιτρέπεται η είσοδος σε τροχοφόρα που φέ¬ 
ρουν άδεια εισόδου στο Εθνικό Πάρκο. Η άδεια εισόδου εκ- 
δίδεται από τον Οργανισμό Διαχείρισης αποκλειστικά και 
μόνο για τα τροχοφόρα αυτών που κατοικούν εντός του 
Εθνικού Πάρκου ή εργάζονται εντός αυτού. Η διαδικασία 
και τα αποδεικτικά στοιχεία για την έκδοση αδείας εισόδου 
τροχοφόρου αποφασίζεται από τον Οργανισμό Διαχείρι¬ 
σης με τέτοιο τρόπο ώστε να διασφαλίζεται ότι η άδεια 
αφορά συγκεκριμένο όχημα φυσικού προσώπου που κα¬ 
τοικεί ή εργάζεται εντός του Εθνικού Πάρκου και θα τηρεί¬ 
ται ακριβές αρχείο όλων των στοιχείων των αδειών στην 
έδρα του Οργανισμού Διαχείρισης. Τα οχήματα αυτά θα 
μπορούν να κινούνται αποκλειστικά μέχρι να προσεγγίζουν 
την κατοικία ή το κατάστημα που έχει δηλωθεί ως έδρα για 
την χορήγηση της άδειας. Η ρύθμιση μπορεί να τροποποι¬ 
είται με απόφαση του Οργανισμού Διαχείρισης. 

7. Τα τροχοφόρα, των οποίων επιτρέπεται η είσοδος στο 
Εθνικό Πάρκο, κινούνται και σταθμεύουν εντός αυτού σύμ¬ 
φωνα με τα προβλεπόμενα από το οικείο Π .Δ. και την εγκε¬ 
κριμένη διαχειριστική μελέτη του βιοτόπου. 

8. Οχήματα κοινής ωφέλειας και εξυπηρέτησης έκτα¬ 
κτων αναγκών εξαιρούνται των περιορισμών εισόδου. 

9. Η είσοδος οχημάτων και γεωργικών μηχανημάτων 
εντός της ζώνης Γ του Εθνικού Πάρκου (Γεωργική γη) επι¬ 
τρέπεται αποκλειστικά από τον κόμβο Κάτω Σουλίου. 

10. Η είσοδος απότηνπεζοδρομούμενηοδόπροςτον Οι¬ 
κοδομικό Συνεταιρισμό Δικαστών - Εισαγγελέων, ανατολι¬ 
κά του δάσους επιτρέπεται μόνο για πεζούς και ποδηλά¬ 
τες, οι οποίοι για εσωτερική μετακίνησή τους στο Εθνικό 
Πάρκο μπορούν να κάνουν χρήση του μαζικού μέσου με¬ 
ταφοράς. 

11. Στη διάρκεια της περιόδου αιχμής θα λειτουργεί σύ¬ 
στημα μαζικής μεταφοράς από το χώρο στάθμευσης πλη¬ 
σίον της λεωφόρου Μαραθώνος μέχρι το Εθνικό Πάρκο. 
Για την περίοδο μέχρι και τους Ολυμπιακούς Αγώνες του 
2004 προβλέπεται να δρομολογηθούν λεωφορεία, Περαι¬ 
τέρω εξετάζεται από τον Οργανισμό Διαχείρισης η κατα¬ 
σκευή και λειτουργία μέσου σταθερής τροχιάς από τους 
υπουργούς ΠΕ.ΧΩ.Δ.Ε. και Μεταφορών. Η λειτουργία του 
συστήματος μαζικής μεταφοράς είναι αρμοδιότητα του 
Οργανισμού Διαχείρισης. 

12. Η πρόσβαση στις εγκαταστάσεις του κέντρου κωπη¬ 
λασίας και κανώ γίνεται απο τη δυτική είσοδο (ισόπεδος 
κόμβος του χώρου αποβίβασης και επιβίβασης) για τους 
θεατές στη διάρκεια των Ολυμπιακών Αγώνων ή άλλων 
αγώνων μείζονος σημασίας και απο τη νότια είσοδο (ισό¬ 
πεδος κόμβοςτης νησίδας εγκαταστάσεων) για τους αθλη¬ 
τές, τους επίσημους τους εκπροσώπους του τύπου και το 
μόνιμο προσωπικό, καθώς και τους θεατές στις λοιπές 
αγωνιστικές εκδηλώσεις. 

13. Οι επισκέψεις στο κέντρο περιβαλλοντικής εκπαίδευ¬ 
σης και στην έδρα του Οργανισμού Διαχείρισης γίνονται 
μέσω της νοτίας εισόδου του κέντρου κωπηλασίας και κα¬ 
νώ. 

14. Με εξαίρεση την οδό κατά μήκος του βορείου ορίου 
του πευκοδάσους , όπου είναι δυνατή η διέλευση οχημά¬ 
των σύμφωνα μεταπροβλεπόμενα στα παραπάνω εδάφια, 
στις υπόλοιπες περιοχές του Εθνικού Πάρκου απαγορεύε¬ 
ται η χρήση τους, με εξαίρεση τη ρύθμιση του εδαφίου 9 
για τη γεωργική γη. Επιτρέπεται μόνον η ελεγχόμενη πρό¬ 
σβαση είτε πεζή είτε με ποδήλατα απλά ή σε ράγες. Ειδι¬ 
κότερα: 

α) Μονοπάτια επίσκεψης δάσους και παραλίας: Η πρό¬ 
σβαση στο πευκοδάσος καιτηνπαραλία Σχινιά γίνεται απο¬ 
κλειστικά πεζή μέσω των δύο άκρωντου πευκοδάσους, των 
δύο εγκάρσιων μονοπατιών που ξεκινούν από την Λ. Σχινιά 
και φτάνουν στην παραλία και μέσω του μονοπατιού διέ¬ 
λευσης που κινείται παραλλήλως της ακτογραμμής. Η διέ¬ 
λευση των πεζών στις παραπάνω διαδρομές είναι επιτρε¬ 
πτή όλες τις ώρες της ημέρας καθ’ όλη τη διάρκεια του 
έτους, όμως απαγορεύεται η διανυκτέρευση εντός του 
πευκοδάσους καθ’ όλη τη διάρκεια του έτους. 

β) Στους διαδρόμους μικτής κυκλοφορίας επιτρέπεται η 
διέλευση ποδηλάτων και ειδικών οχημάτων έκτακτης ανά¬ 
γκης, καθαρισμού και τροφοδοσίας. Η διέλευση των ποδη¬ 
λάτων επιτρέπεται όλες τις ώρες της ημέρας, ενώ τα μη¬ 
χανήματα τροφοδοσίας, κατά τη διάρκεια της περιόδου 
αιχμής, δύνανται να κυκλοφορούν μόνο το χρονικό διάστη- 
μα7-10 π. μ. Η είσοδος των ειδικών οχημάτων ελέγχεται με 
την μεσολάβηση τεχνητών εμποδίων (μπάρες). Στους δια¬ 
δρόμους μικτής κυκλοφορίας απαγορεύεται πλήρως και 
καθόλη τη διάρκεια του έτους η είσοδος τροχοφόρων επι¬ 
σκεπτών του Εθνικού Πάρκου. 

γ) Η επίσκεψη στον υγρότοπο γίνεται μόνο πεζή μέσω 
των τριών ειδικών θεματικών διαδρομών (βλ. σχέδιο 1). Η 
διέλευση είναι επιτρεπτή όλες τις ώρες της ημέρας καθ’ 
όλη τη διάρκεια του χρόνου, εκτός και αν για λόγους πε¬ 
ριορισμού της όχλησης παραστεί ανάγκη υιοθέτησης κά¬ 
ποιων περιοριστικών μέτρων μετά από σχετική απόφαση 
του Οργανισμού Διαχείρισης. 

δ) Στα τμήματα μικτής κυκλοφορίας των τριών ειδικών 
θεματικών διαδρομών του υγροτόπου μπορούν να κινού¬ 
νται ειδικά οχήματα προστασίας και καθαρισμού. Η είσο¬ 
δος των ειδικών οχημάτων ελέγχεται. Τα οχήματα αυτά 
(πέρα από περιπτώσεις έκτακτης ανάγκης) μπορούν να ει¬ 
σέρχονται στο βιότοπο μόνο σε περιόδους που κρίνεται ότι 
η προκληθείσα όχληση δεν εγείρει σοβαρούς κινδύνους 
για την άγρια πανίδα (π.χ. φώλιασμα υδρόβιων πουλιών) 
και, όσο δυνατόν, κατά τις ώρες της μικρότερης δραστη- 
ριοποίησης των ζώων (π.χ. μεσημέρι). Οι παραπάνω περι¬ 
πτώσεις καθορίζονται με απόφαση του Οργανισμού Δια¬ 
χείρισης. 

ε) Το δίκτυο των ποδηλατοδρόμων-πεζοδρόμων κατά μή¬ 
κος των καναλιών του Κέντρου Κωπηλασίας - Κανό είναι 
προσπελάσιμο αποκλειστικά από πεζούς και ποδήλατα. Σε 
περιόδους αγωνιστικών εκδηλώσεων είναι δυνατή η κίνηση 
οχημάτων μετά από άδεια του Οργανισμού Διαχείρισης. 

στ) Πρόσθετοι περιορισμοί στη δυνατότητα επίσκεψης 
σε οποιαδήποτε περιοχή προστασίας της φύσης του Εθνι¬ 
κού Πάρκου (Ζώνες Α1 - Α5) κατά τη διάρκεια του χρόνου, 
δύνανται να αποφασισθούν και εφαρμοσθούν από τον Ορ¬ 
γανισμό Διαχείρισης, όταν συντρέχουν σοβαροί λόγοι που 
σχετίζονται με την προστασία και διατήρηση των πληθυ¬ 
σμών πανίδας. 

15. Η λειτουργία του κεντρικού χώρου στάθμευσης 
κοντά στη Λεωφόρο Μαραθώνα, εκτός του Εθνικού 


Πάρκου Σχινιά - Μαραθώνα αποτελεί την πιο σημαντική 
πηγή εσόδων για τον Οργανισμό Διαχείρισης του Πάρ¬ 
κου και, σε συνδυασμό με τη δρομολόγηση των μέσων 
μαζικής μεταφοράς, ένα σημείο κλειδί για τον περιορι¬ 
σμό της χρήσης των οχημάτων εντός του Πάρκου. Η τι¬ 
μολόγηση, η οργάνωση και η λειτουργία των υπηρε¬ 
σιών του χώρου στάθμευσης και των μέσων μεταφοράς 
καθορίζονται με κοινή απόφαση των Υπουργών Οικο¬ 
νομίας και Οικονομικών, ΠΕ.ΧΩ.Δ.Ε και Μεταφορών με¬ 
τά σχετική πρόταση του Οργανισμού Διαχείρισης του 
Πάρκου. 

16. Οι προβλεπόμενοι χώροι στάθμευσης εντός του 
Εθνικού Πάρκου (150 θέσεις συνολικά) στη ζώνη Β2 
προορίζονται κατά κύριολόγο για την εξυπηρέτηση των 
προβλεπόμενων σε αυτή χρήσεων (κατοικία, αναψυχή, 
αθλητισμός). Οι δύο αυτοί χώροι χρησιμοποιούνται κα¬ 
τά τις περιόδους εκτός αιχμής από τους επισκέπτες του 
δάσους και της παραλίας, ενώ τις περιόδους αιχμής για 
τις ανάγκες των κατοίκων και εργαζομένων της ζώνης 
Β2. 

17. Ο χώρος αποβίβασης - επιβίβασης θεατών στη δυτι¬ 
κή είσοδο του κέντρου κωπηλασίας και κανό, δύναται μετά 
την τέλεση των Ολυμπιακών Αγώνων και κατά την θερινή 
περίοδο αιχμής να χρησιμοποιείται για την προσωρινή 
στάθμευση των ιδιωτικών λεωφορείων μεταφοράς λουσ¬ 
μένων μετά απο σχετική απόφαση του Οργανισμού Διαχεί- 
ρισης. 

18. Απαγορεύεται η στάθμευση σε οποιοδήποτε σημείο 
της Λεωφόρου Σχινιά και της οδού που διέρχεται κατά μή¬ 
κος του βορινού ορίου του πευκοδάσους. 

19. Η πρόσβαση, κυκλοφορία και στάθμευση οχημά¬ 
των στο χώρο του Ολυμπιακού Κέντρου Κωπηλασίας και 
Κανό κατά τη διάρκεια των Ολυμπιακών Αγώνων, αποτε¬ 
λεί αντικείμενο ειδικού σχεδιασμού και ρυθμίσεων, την 
ευθύνη των οποίων φέρει η Οργανωτική Επιτροπή Ολυ¬ 
μπιακών Αγώνων ΑΘΗΝΑ 2004. Οι προβλεπόμενες ρυθ¬ 
μίσεις κοινοποιούνται στον Οργανισμό Διαχείρισης ένα 
τουλάχιστον μήνα πριν απο την έναρξη των Ολυμπιακών 
Αγώνων. 

Διαχείριση υδάτων 

1. Υπεύθυνος για το χειρισμό και τη λειτουργία όλων των 
υδραυλικών έργων εντός των ορίων του Εθνικού Πάρκου 
είναι ο Οργανισμός Διαχείρισης του Εθνικού Πάρκου. 

2. Το υδραυλικό έργο επαναφοράς νερών της Μακα- 
ρίας πηγής στη λίμνη του Κέντρου Κωπηλασίας και Κα¬ 
νό και μέσω αυτής στον υγρότοπο διαχειρίζεται με τέ¬ 
τοιο τρόπο ώστε α) να διατηρείται μια ελάχιστη παροχή 
νερού στο κανάλι (οικολογική παροχή) καθ’ όλη τη διάρ¬ 
κεια του έτους, όπως αυτή ορίζεται από τους Περιβαλ¬ 
λοντικούς Όρους του Ολυμπιακού κέντρου κωπηλασίας 
και κανώ και β)να ρέει στο κωπηλατοδρόμιο η απαραίτη¬ 
τη ποσότητα ύδατος σύμφωνα τόσο με τις οικολογικές 
απαιτήσεις της λίμνης και του γειτονικού υγροτόπου 
όσο και με τις αθλητικές ανάγκες του κέντρου κωπηλα- 
σίαςκαι κανώ. Τόσο το έργο ρύθμισης της πορείας ροής 
των νερών της Μακαρίας προς το κωπηλατοδρόμιο όσο 
και η προσαγωγός διώρυγα μεταξύ της παλαιάς τάφρου 
της Μακαρίας πηγής και του κωπηλατοδρομίου πρέπει 
να διατηρούνται πάντα ελεύθερα από κάθε εμπόδιο που 
θα μπορούσε να επηρεάσει την απρόσκοπτη λειτουργία 
τους, με ευθύνη της διοίκησης του κέντρου κωπηλασίας 
και κανό. 

3. Οι υπερχειλιστές στα ανατολικά πρανή του βοηθητι¬ 
κού στίβου του κέντρου κωπηλασίας και κανό, ως βασικά 
έργα τροφοδοσίας του υγροτόπου, πρέπει να διατηρού¬ 
νται πάντα καθαροί και ελεύθεροι από κάθε εμπόδιο με ευ¬ 
θύνη της διοίκησης του κέντρου κωπηλασίας και κανό. 

4. Οι υπόγειοι αγωγοί πρόσθετης μεταφοράς νερού από 
το βοηθητικό στίβο του κέντρου κωπηλασίας και κανό στον 
υγρότοπο, δύνανται να διοχετεύουν στον υγρότοπο ένα 
μέρος από το νερό της λίμνης, όταν παρίσταται έκτακτη 
ανάγκη. Τέτοιες περιπτώσεις έκτακτης ανάγκης δύνανται 
να παρουσιαστούν σε ιδιαίτερα ξηρές καλοκαιρινές περιό¬ 
δους, κατά τη διάρκεια των οποίων η παρατεταμένη έλλει¬ 
ψη νερού θα μπορούσε να απειλήσει βασικές λειτουργίες 
του υγροτόπου και της πανίδας του (π.χ. να προκαλέσει 
πλήρη αναπαραγωγική αποτυχία στα φωλεάζοντα υδρό¬ 
βια πτηνά). Σε τέτοιες εξαιρετικά δυσμενείς συνθήκες, ο 
Οργανισμός Διαχείρισης δύναται να αποφασίσει το άνοιγ¬ 
μα των θυροφραγμάτων των αγωγών για ένα συγκεκριμέ¬ 
νο χρονικό διάστημα, προκειμένου να παροχετευθεί νερό 
από τη λίμνη στον υγρότοπο. Οι έντονες διακυμάνσεις τη 
στάθμης του νερού και ο εποχιακός χαρακτήρας ορισμέ¬ 
νων πλημμυριζόντων εκτάσεων είναι φαινόμενα φυσιολο¬ 
γικά που εντάσσονται στη δυναμική ενός ελώδους οικοσυ¬ 
στήματος και, ως εκ τούτου, προτείνεται η φειδωλή χρήση 
της παραπάνω δυνατότητας παρέμβασης. 

5. Ο υδραυλικός κόμβος μεταξύ κεντρικού και ανατολι¬ 
κού τμήματος του υγροτόπου δύναται να ανοίγει χειροκί¬ 
νητα σε περιόδους μεγίστου εύρους παλίρροιας, προκει¬ 
μένου να επιτραπεί στο θαλασσινό νερό να εισέλθει από 
την περιοχή της λίμνης Στόμι, στον άνω υγρότοπο. Ο Ορ¬ 
γανισμός Διαχείρισης αποφασίζει για την ανάγκη ή όχι χει¬ 
ρισμού. Οι αρχές λειτουργίας του κομβικού, από υδραυλι¬ 
κή άποψη, σημείου αναφέρονται στο Κεφ. 4 της Διαχειρι¬ 
στικής Μελέτης. Στόχος είναι η σχετική υδραυλική 
απομόνωση του ανατολικού «αλμυρού» τμήματος του 
υγροτόπου από τη λοιπή υγροτοπική περιοχή, διατηρώ¬ 
ντας ταυτόχρονα τη δυνατότητα ταχείας απορροής στη 
διάρκεια πλημμυρικών φαινομένων, αλλά και την δυνατό¬ 
τητα επιλογής για είσοδο «αλμυρού» νερού στο κεντρικό 
τμήμα του υγροτόπου σε περιόδους υψηλής παλίρροιας. 

Λειτουργία Κέντρου Κωπηλασίας - Κανό 

1. Οι προπονήσεις και οι αγωνιστικές εκδηλώσεις που 
επιτρέπονται σύμφωνα με τις διατάξεις του Π.Δ/τος γίνο¬ 
νται μετά από έγκριση του Οργανισμού Διαχείρισης και με 
τρόπους που συνάδουν με τις περιβαλλοντικές λειτουρ¬ 
γίες του βιοτόπου και δεν διαταράσσουν ή απειλούν την 
άγρια πανίδα και χλωρίδα. 

2. Εντός των λιμνών απαγορεύονται όλες οι άλλες δρα¬ 
στηριότητες, αθλητικές ή μη. Απαγορεύεται η τοποθέτηση 
και η χρησιμοποίηση μηχανοκίνητων λέμβων (εκτός αυτών 
που είναι απαραίτητες για τη λειτουργία του Αθλητικού Κέ¬ 
ντρου), λέμβων αναψυχής, καθώς και η κολύμβηση ή το 
ψάρεμα. 

3. Απαγορεύεται ο φωτισμός των λιμνών κατά τη διάρ¬ 
κεια της νύχτας για να μην προκαλείται όχληση στην άγρια 
πανίδα. Εξαιρέσεις μπορούν να γίνουν μόνο κατά τη διάρ¬ 
κεια μεγάλων αθλητικών εκδηλώσεων για λόγους ασφά¬ 
λειας, ύστερα από σχετική απόφαση της Διοίκησης του 
Αθλητικού Κέντρου μετά σύμφωνη γνώμη του Οργανισμού 
Διαχείρισης. 

4. Η πρόσβαση του κοινού στις υδάτινες επιφάνειες του 
Κέντρου Κωπηλασίας και Κανό είναι ελεγχόμενη και δυνα¬ 


τή μόνο από ορισμένα σημεία, για ορισμένο αριθμό επι¬ 
σκεπτών και για ορισμένο χρόνο κατά τη διάρκεια της ημέ¬ 
ρας. Η πρόσβαση απαγορεύεται πλήρως κατά τη διάρκεια 
της νύχτας. Οι λεπτομέρειες σχετικά με τις ώρες και τους 
κανόνες επίσκεψης του Κέντρου από το κοινό καθορίζο¬ 
νται από τη Διοίκηση του Αθλητικού Κέντρου, μετά σύμφω¬ 
νη γνώμη του Οργανισμού Διαχείρισης. 

5. Απαγορεύεται η ρίψη αντικειμένων εντός της λίμνης 
του κέντρου κωπηλασίας και κανό, οι θόρυβοι και οποια¬ 
δήποτε άλλη όχληση της πανίδας. Την εποχή του φωλιά- 
σματος και της αναπαραγωγής των πουλιών δύνανται να 
καθορίζονται πρόσθετοι όροι και περιορισμοί από τον Ορ¬ 
γανισμό Διαχείρισης. 

6. Πέραν του κτιρίου του κέντρου περιβαλλοντικής ενη¬ 
μέρωσης και εκπαίδευσης, όλες οι εγκαταστάσεις του κω¬ 
πηλατικού κέντρου δύνανται να χρησιμοποιούνται για πε¬ 
ριβαλλοντική παρατήρηση, ενημέρωση, εκπαίδευση και 
έρευνα μετά απο σχετική αίτηση του Οργανισμού Διαχείρι¬ 
σης και σύμφωνη γνώμη της Διοίκησης του κέντρου κωπη¬ 
λασίας και κανώ. 

7. Το πλαίσιο της λειτουργίας του Κέντρου Κωπηλασίας 
και Κανό εξειδικεύεται σε ειδικό μνημόνιο μεταξύ του Ορ¬ 
γανισμού Διαχείρισης του Πάρκου και της Διοίκησης του 
Αθλητικού Κέντρου. Το μνημόνιο αυτό συντάσσεται λαμ- 
βανομένων υπόψη των προβλεπομένων από τις ισχύουσες 
διατάξεις και τις μελέτες για την περιοχή. 

Περιβαλλοντική έρευνα και εκπαίδευση 

1. Οποιοδήποτε εκπαιδευτικό ή ερευνητικό πρόγραμμα 
πρόκειται να λάβει χώρα από τρίτους εντός των ορίων του 
Εθνικού Πάρκου, εγκρίνεται προηγουμένως από τον Ορ¬ 
γανισμό Διαχείρισης, μετά από αίτηση του ενδιαφερομέ¬ 
νου, στην οποία γίνεται αναλυτική περιγραφή του ερευ- 
νούμενου αντικειμένου, του σκοπού του ερευνητικού προ¬ 
γράμματος, των ειδικών παραμέτρων που θα μελετηθούν, 
των υλικών και των μεθόδων που θα χρησιμοποιηθούν. Η 
σχετική άδεια εκδίδεται ύστερα και από την έγκριση της 
Επιστημονικής Επιτροπής του Οργανισμού Διαχείρισης , η 
οποία οφείλει να διατυπώσει σύνολο κανόνων και περιορι¬ 
σμών που πρέπει να ισχύουν κατά τη διάρκεια της εκτέλε¬ 
σης του συγκεκριμένου εκπαιδευτικού ή ερευνητικού προ¬ 
γράμματος. Οι κανόνες αναγράφονται στην άδεια και η 
απόλυτη τήρησή τους αποτελεί απαραίτητη προϋπόθεση 
για τη συνέχιση του προγράμματος. 

2. Τα στοιχεία ή αποτελέσματα που προκύπτουν από την 
ερευνητική δραστηριότητα εντός των ορίων του Πάρκου 
(στη μη-επεξεργασμένη (τά\ν) αλλά και την επεξεργασμένη 
(τελική) μορφή τους), διατίθενται στην αρμόδια υπηρεσία 
του Οργανισμού Διαχείρισης ύστερα από το πέρας του 
προγράμματος. Το σύνολο των επεξεργασμένων επιστη¬ 
μονικών δεδομένων που προέρχονται από μελέτες και 
έρευνες εντός του Πάρκου δημοσιοποιούνται. Επίσης, εί¬ 
ναι διαθέσιμα από την επίσημη ιστοσελίδα του Εθνικού 
Πάρκου στο Διαδίκτυο. 

3. Η συντήρηση των υποδομών περιβαλλοντικής εκπαί¬ 
δευσης και ενημέρωσης που προβλέπει η Διαχειριστική με¬ 
λέτη του βιοτόπου Σχινιά είναι ευθύνη του Οργανισμού 
Διαχείρισης του Εθνικού Πάρκου. 

Δραστηριότητες στη Θαλάσσια Περιοχή 

1. Στη θαλάσσια περιοχή του Όρμου Μαραθώνα (ζώνη 
Αδτου Εθνικού Πάρκου) επιτρέπεται η θαλάσσια αναψυχή, 
χωρίς χρήση μηχανοκίνητων μέσων, η περιβαλλοντική εκ¬ 
παίδευση και η επιστημονική έρευνα. Σε καμία περίπτωση 

δεν επιτρέπεται κάποια από τις παραπάνω δραστηριότη¬ 
τες να προκαλέσει αλλοίωση του φυσικού περιβάλλοντος, 
καταστροφή ή υποβάθμιση της χλωρίδας ή της πανίδας ή 
υψηλά επίπεδα όχλησης, παρά μόνο σε πολύ περιορισμέ¬ 
νο βαθμό, για λόγους επιστημονικής έρευνας και ύστερα 
από σχετική άδεια του Οργανισμού Διαχείρισης. Στην ίδια 
περιοχή απαγορεύεται η επαγγελματική ή ερασιτεχνική 
αλιεία με δίχτυα. 

2. Την ευθύνη ελέγχου γιατηντήρησητωνπαραπάνω και 
των σχετικών διατάξεων του π.δ/τος έχει ο Οργανισμός 
Διαχείρισης , ο οποίος δύναται να προσφύγει στις υπηρε¬ 
σίες του Λιμενικού, οπότε και η σχετική αίτησή του εξυπη¬ 
ρετείται κατά προτεραιότητα. 

στ. Αποκατάσταση, διατήρηση, προστασία φυσικού πε¬ 
ριβάλλοντος 

1. Οι δράσεις αποκατάστασης, διατήρησης και προστα¬ 
σίας του φυσικού περιβάλλοντος, οι οποίες περιγράφονται 
αναλυτικά στην εγκεκριμένη διαχειριστική μελέτη του βιο¬ 
τόπου Σχινιά και αναφέρονται συνοπτικά στο Σχέδιο Δια¬ 
χείρισης αποτελούν κοινό αντικείμενο υλοποίησης με το 
φορέα του κέντρου κωπηλασίας και κανώ, το οποίο εντάσ¬ 
σεται στο πρόγραμμα αποκατάστασης του φυσικού περι¬ 
βάλλοντος του Εθνικού Πάρκου Σχινιά - Μαραθώνα. 

2. Ο Οργανισμός Διαχείρισης έχει την ευθύνη της παρα¬ 
κολούθησης της πορείας υλοποίησης των αναγκαίων πα¬ 
ρεμβάσεων και του ελέγχου της προόδου τους. Για τυχόν 
τροποποίηση του υπάρχοντος σχεδιασμού των παρεμβά¬ 
σεων απαιτείται η σύμφωνη γνώμη αυτού. 

Παρακολούθηση ποιότητας περιβάλλοντος 

1. Στόχος του προγράμματος παρακολούθησης ποιότη¬ 
τας περιβάλλοντος, είναι η παροχή ποιοτικών και ποσοτι¬ 
κών στοιχείων ποικίλλων περιβαλλοντικών παραμέτρων 
στην περιοχή του Εθνικού Πάρκου. Το πρόγραμμα παρα¬ 
κολούθησης προσφέρει τη δυνατότητα άμεσου ελέγχου 
της ποιότητας και της ποσότητας των νερών της περιοχής, 
της επαλήθευσης συγκεκριμένων υποθέσεων και προβλέ- 
ψεωνγιατο φυσικό περιβάλλοντης περιοχής και προσδιο¬ 
ρίζει τις μεταβολές που θα επέλθουν στην περιοχή. 

2. Στα πλαίσια της παρακολούθησης των αβιοτικών πα¬ 
ραγόντων, προβλέπεται να γίνεται τακτικός έλεγχος στα 
παρακάτω: 

• Ποιότητα του νερού στη λίμνη του κωπηλατοδρομίου. 
Η δειγματοληψία και η χημική ανάλυση των δειγμάτων 
πραγματοποιείται με ευθύνη της Διοίκησης του Αθλητικού 
Κέντρου Κωπηλασίας - Κανό, υπό την εποπτεία του Οργα¬ 
νισμού Διαχείρισης. 

• Παροχή του νερού απάτην Μακαρία πηγή στη λίμνη και 
από αυτή στον υγρότοπο. Η δειγματοληψία και η χημική 
ανάλυση των δειγμάτων πραγματοποιείται με ευθύνη του 
Οργανισμού Διαχείρισης. 

3. Στα πλαίσια της παρακολούθησης των βιοτικών παρα¬ 
γόντων προβλέπεται να γίνεται τακτικός έλεγχος 

• Στη μεταβολή των τύπων οικοτύπων 

• Στη μεταβολή της ποικιλότητας των ειδών 

• Στα αποτελέσματα των επί μέρους δράσεων αποκατά¬ 
στασης 

Επίσης, προτείνεται η λεπτομερέστερη παρακολούθηση 
ειδών που εμφανίζουν αυξημένες πιθανότητες τοπικής 
έκλειψης και η ανάληψη ειδικών ερευνητικών δράσεων σε 
όψεις του φυσικού περιβάλλοντος της περιοχής που εμ¬ 
φανίζουν επιστημονικό κενό. Η δειγματοληψία και έρευνα 


που σχετίζεται με τις βιοτικές παραμέτρους του Πάρκου 
πραγματοποιείται με ευθύνη του Οργανισμού. 

4. Τα ετήσια επεξεργασμένα αποτελέσματα του προ¬ 
γράμματος παρακολούθησης (βιοτικοί και αβιοτικοί παρά¬ 
γοντες) δημοσιοποιούνται μέσα από την επίσημη ιστοσελί¬ 
δα του Εθνικού Πάρκου. 

5. Το προτεινόμενο από τη Διαχειριστική Μελέτη πρό¬ 
γραμμα παρακολούθησης δύναται να τροποποιηθεί από 
τον Οργανισμό Διαχείρισης με σύμφωνη γνώμη της Επι¬ 
στημονικής Επιτροπής. Επίσης, μετά τα πρώτα χρόνια 
εφαρμογής του προτείνεται να επανεξεταστεί, να αξιολο¬ 
γηθεί και να προσαρμοστεί αν χρειαστεί, στις ειδικότερες 
ανάγκες που θα υποδείξει η Επιστημονική Επιτροπή, υπό 
το φως της εμπειρίας που θα έχει αποκτηθεί. 

Προβολή Εθνικού Πάρκου Σχινιά - Μαραθώνα 

1. Για την προβολή του δυναμικού και των δραστηριοτή¬ 
των του Πάρκου, αλλά και την απόκτηση τεχνογνωσίας, 
προτείνεται η ενθάρρυνση και η πραγματοποίηση από τον 
Οργανισμό Διαχείρισης του Εθνικού Πάρκου: 

• συνεργασίας με Ανώτερα ή Ανώτατα Εκπαιδευτικά της 
Ελλάδας καιτου εξωτερικού στα πλαίσια ερευνητικών προ¬ 
γραμμάτων, 

• συνεργασίας με άλλα Εθνικά Πάρκα της Ευρώπης και 
της Μεσογείου, 

• συμμετοχής σε προγράμματα προσφοράς εθελοντι¬ 
κής εργασίας από νέους σε θέματα προστασίας περιβάλ¬ 
λοντος, 

• εκπαιδευτικών προγραμμάτων για σχολεία, 

• κάθε άλλης ενέργειας προβολής του Εθνικού Πάρκου. 

2. Κάθε μορφής συνεργασία ενεργοποιείται και περιγρά- 
φεται με σχετικό μνημόνιο συνεργασίας ανάμεσα στα δύο 
μέρη. 

3. Επιβάλλεται η δημιουργία επίσημης ιστοσελίδας στο 
διαδίκτυο (ννθά-είίθ) του Εθνικού Πάρκου Σχινιά - Μαρα¬ 
θώνα, η οποία θα έχει ενημερωτικό, εκπαιδευτικό, αλλά και 
επιστημονικό χαρακτήρα. 

Φύλαξη - επιτήρηση - πυροπροστασία 

1. Η φύλαξη και η επιτήρηση του Εθνικού Πάρκου πραγ¬ 
ματοποιείται από εποχιακούς και μόνιμους υπαλλήλους 
του Οργανισμού Διαχείρισης. Οι φύλακες έχουν τη υπο¬ 
χρέωση να ενημερώνουν τους μόνιμους κάτοικους και 
τους επισκέπτες του Πάρκου σχετικά με τις απαγορεύσεις 
που ισχύουν εντός αυτού και έχουντη δυνατότητα ελέγχου 
και καταγραφής των παραβάσεων, της ταυτότητας των πα¬ 
ραβατών και στη συνέχεια να ειδοποιούν τους καθ’ ύλην 
αρμόδιους φορείς και αρχές. 

2. Οι φύλακες του Εθνικού Πάρκου Σχινιά - Μαραθώνα 
πρέπει να φορούν κατάλληλη ενδυμασία εύκολα διακριτή 
ως προς το ρόλο τους και τη λειτουργία που επιτελούν. Ο 
Οργανισμός Διαχείρισης αποφασίζει για τα ακριβή χαρα¬ 
κτηριστικά της ενδυμασίας των φυλάκων. 

3. Οι φύλακες φέρουν ειδική ταυτότητα που αναφέρει τα 
ακριβή στοιχεία τους η οποία επιδεικνύεται σε κάθε ζήτη¬ 
ση. Η οποιαδήποτε παρέμβασή τους είναι κατ’ αρχήν ενη¬ 
μερωτική η τυχόν δε μη συμμόρφωση προς τις υποδείξεις 
τους δύναται να οδηγήσει σε αίτημα συνδρομής προς τις 
καθ’ ύλην αρμόδιες υπηρεσίες. 

4. Στην έδρα του Οργανισμού Διαχείρισης τηρείται ειδι¬ 
κό βιβλίο συμβάντων, όπου καταγράφονται σε καθημερινή 
βάση γεγονότα που έλαβαν χώρα στην περιοχή του Εθνι¬ 
κού Πάρκου και απαίτησαν τη παρέμβαση φυλάκων ή άλ¬ 
λων μελών του προσωπικού του Οργανισμού Διαχείρισης. 

5. Κάθε αίτηση των φυλάκων ή άλλου προσωπικού του 
Οργανισμού Διαχείρισης του Εθνικού Πάρκου προς αρμό¬ 
διες αρχές τήρησης της εννόμου τάξεως (αστυνομία, δη¬ 
μοτική αστυνομία, λιμενικό σώμα) ή άλλες υπηρεσίες και 
φορείς (πολεοδομία, πυροσβεστική, δασική υπηρεσία, Δή¬ 
μος Μαραθώνα, αρχαιολογική υπηρεσία) για την συνδρο¬ 
μή τους, εξετάζεται κατά προτεραιότητα και αντιμετωπίζε¬ 
ται ως κατεπείγουσα. 

6. Γιατη διαχείριση της υποδομής και του προγράμματος 
πυρανίχνευσης και πυρόσβεσης του παραλιακού πευκο¬ 
δάσους (Ζώνη Α3) και για τη λήψη των κατάλληλων προλη¬ 
πτικών μέτρων συνάπτεται ειδική συμφωνία του Οργανι¬ 
σμού Διαχείρισης με την Πυροσβεστική Υπηρεσία. Οι όροι 
της συνεργασίας αναφέρονται σε σχετικό γραπτό μνημό¬ 
νιο με πρωτοβουλία του Οργανισμού Διαχείρισης. 

Γ εωργία 

1.0 Οργανισμός Διαχείρισης οφείλει να λάβει υπόψη του 
τα συμπεράσματα και να υλοποιήσει τις προτάσεις της με¬ 
λέτης για τη μετατροπή όλων των καλλιεργειών εντός της 
υδρολογικής λεκάνης του Εθνικού Πάρκου σε βιολογικές 
σύμφωνα με τις διατάξεις του π.δ και το Διαχειριστικό Σχέ¬ 
διο. 

2. Επιπλέον και παράλληλα με την εκπόνηση της παρα¬ 
πάνω μελέτης, πρέπει να γίνεται για τις καλλιεργούμενες 
εκτάσεις της ζώνης Γ συστηματική καταγραφή των ποσο¬ 
τήτων: λιπασμάτων, και φυτοφαρμάκων και εντομοκτόνων 
που χρησιμοποιούνται σε ετήσια βάση. Η καταγραφή αυτή 
πραγματοποιείται με ευθύνη του Οργανισμού Διαχείρισης. 

Εμπορικές χρήσεις 

1. Για την έκδοση άδειας λειτουργίας οποιοσδήποτε 
εμπορικής δραστηριότητας εντός του Εθνικού Πάρκου 
(ζώνη Β2), οι αρμόδιες υπηρεσίες των Υπουργείων και της 
Νομαρχίας ή του Δήμου οφείλουν να ζητήσουν τη γνωμο¬ 
δότηση του Οργανισμού Διαχείρισης. 

2. Οιτρείς μικρές εγκαταστάσεις εξυπηρέτησης λουσμέ¬ 
νων στην παραλία (Ζώνη Β4) πρέπει να τηρούν τις προδια¬ 
γραφές που θέτει η εγκεκριμένη διαχειριστική μελέτη του 
βιοτόπου.Για το είδος της κατασκευής και για τους όρους 
λειτουργίας τους γνωμοδοτεί ο Οργανισμός Διαχείρισης. 

Κατοικία - Δόμηση 

1. Οποιαδήποτε δόμηση εντός του Εθνικού Πάρκου πρέ¬ 
πει να εναρμονίζεται με τις διατάξεις του Προεδρικού Δια¬ 
τάγματος περί «Χαρακτηρισμού των χερσαίων και θαλάσ¬ 
σιων περιοχών του Σχινιά - Μαραθώνα Αττικής ως Εθνικού 
Πάρκου» και το περιεχόμενο της εγκεκριμένης διαχειριστι¬ 
κής μελέτης του βιοτόπου Σχινιά. Η πολεοδομική υπηρεσία 
οφείλει να ενημερώνει τον Οργανισμό Διαχείρισης σχετικά 
με κάθε αίτηση έκδοσης νέας οικοδομικής άδειας στην πε¬ 
ριοχή του Εθνικού Πάρκου και να προχωρεί στην τελική έκ¬ 
δοσή της μόνο ύστερα και από τη γνώμη του που πρέπει να 
παρέχεται εντός 20 ημερών. Παρερχομένης απράκτου της 
προθεσμίας αυτής θεωρείται ότι υπάρχει η σύμφωνη γνώ¬ 
μη. 

2. Ο Οργανισμός Διαχείρισης δύναται να προβαίνει στην 
αγορά ή μακροχρόνια μίσθωση περιοχώντης ζώνης Β2του 
Εθνικού Πάρκου, εφ’όσον εκτιμά ότι αυτό είναι αναγκαίο 
για περιβαλλοντικούς λόγους. 

ΚΕΦΑΛΑΙΟ Β' 

I. Εγκρίνεται Σχέδιο Διαχείρισης του Εθνικού Πάρκου 
Σχινιά - Μαραθώνα Αττικής που χαρακτηρίστηκε με το από 
22.6.2000 Π.Δ. (Δ' 395), προσδιορίζονται οι κατευθύνσεις 


και οι προτεραιότητες για την εφαρμογή των έργων, δρά¬ 
σεων και μέτρων που απαιτούνται για την αποτελεσματική 
προστασία και διαχείριση του Εθνικού Πάρκου και καθορί¬ 
ζεται πρόγραμμα δράσης για τους σκοπούς αυτούς, όπως 
στις επόμενες παραγράφους. 

II. Επιδιώκεται η αποκατάσταση και αποτελεσματική προ¬ 
στασία και διατήρηση του υγροτόπου του Σχινιά και της 
Μακαρίας Πηγής ως τροφοδότη του, του παράλιου πευκο¬ 
δάσους και των αμμοθινικών συστημάτων, της χερσονή¬ 
σου της Κυνοσούρας και του λόφου της Δρακονέρας.Επί¬ 
σης επιδικώκεται η διαμόρφωση ενός πλαισίου βιώσιμης 
έκφρασης των ανθρωπογενών δραστηριοτήτων της γεωρ¬ 
γίας, της περιβαλλοντικής εκπαίδευσης, της ήπιας αναψυ¬ 
χής και του αθλητισμού για τα αθλήματα της κωπηλασίας 
και του κανό. 

III. Διακρίνονται οι εξής τομείς δράσεων και παρεμβάσε¬ 
ων 

α. Υδραυλικά έργα: κύριος στόχος τους είναι η αποκατά¬ 
σταση του υδρολογικού καθεστώτος που ίσχυε στην πε¬ 
ριοχή του υγροτόπου πριν από τη δημιουργία του απο¬ 
στραγγιστικού καναλιού της Μακαρίας πηγής και των υπό¬ 
λοιπων αποστραγγιστικών έργων καθώς και η 
αντιπλημμυρική προστασία των υποδομών του Εθνικού 
Πάρκου και των όμορων περιοχών 
β. Κυκλοφορία - μεταφορές: βασικός στόχος είναι η 
εκτροπή της διερχόμενης από την περιοχή του υγροτόπου 
διαμπερούς κυκλοφορίας και ο περιορισμός της κίνησης 
μηχανοκίνητων οχημάτων εντός των ορίων του Πάρκου. 

γ. Αποξήλωση υφιστάμενων υποδομών: στόχος είναι η 
αποξήλωση εγκαταλελειμμένων ή/και παρανόμων υποδο¬ 
μών που εξυπηρετούν δραστηριότητες και χρήσεις ασύμ¬ 
βατες με το χαρακτήρα του Εθνικού Πάρκου και η ένταξή 
τους στο φυσικό περιβάλλον της περιοχής 
δ. Νέες κατασκευές - υποδομές: στόχος είναι η υλοποίη¬ 
ση των απολύτως αναγκαίων έργων και δράσεων για την 
ικανοποίηση του σκοπού διαχείρισης, όπως αυτός διατυ¬ 
πώνεται στη παρ.ΙΙ του Κεφαλαίου Β της παρούσας. 

ε. Προστασία - διατήρηση - ενίσχυση φυσικού περιβάλ¬ 
λοντος: στόχος είναι η διατήρηση των οικοσυστημάτων 
της περιοχής και η αναβάθμιση των οικολογικών συνθηκών 
προς όφελος της ντόπιας χλωρίδας και πανίδας. 

στ. Γ εωργία: στόχος είναι η σταδιακή μετατροπή των γε¬ 
ωργικών καλλιεργειών που βρίσκονται εντός του Εθνικού 
Πάρκου σε βιολογικές. 

ζ. Περιβαλλοντική εκπαίδευση - ενημέρωση: στόχος είναι 
η ενθάρρυνση και οργάνωση δραστηριοτήτων περιβαλλο¬ 
ντικής εκπαίδευσης και ευαισθητοποίησης και η υλοποίη¬ 
ση σχετικών παρεμβάσεων συμβατών με το σκοπό διαχεί¬ 
ρισης. 

η. Αναψυχή: στόχος είναι η προώθηση ήπιων και περι¬ 
βαλλοντικά φιλικών μορφών αναψυχής, και κυρίως την 
επαφή με τη φύση και την παρατήρηση στοιχείων του τοπί¬ 
ου, της χλωρίδας και της πανίδας, τη θαλάσσια κολύμβη¬ 
ση , την πεζοπορία, την ποδηλασία και την παρακολούθηση 
αθλητικών εκδηλώσεων κωπηλασίας και κανώ. 

θ. Αθλητισμός: στόχος είναι η προώθηση, των αθλημάτων 
της κωπηλασίας και του κανό σε αγωνιστικό επίπεδο και η 
υλοποίηση των αναγκαίων προς τούτο υποδομών, στα πλαί¬ 
σια των διατάξεων του π.δ/τος περί «Χαρακτηρισμού των 
χερσαίων και θαλάσσιων περιοχών του Σχινιά - Μαραθώνα 
Αττικής ως Εθνικού Πάρκου» και σύμφωνα με τους όρουςτης 
Κοινής Υπουργικής Απόφασης για την «Έγκριση των περί- 

βαλλονπκών όρων για το Ολυμπιακό Κέντρο Κωπηλασίας 
στην περιοχή Σχινιάτου Δήμου Μαραθώνα». 

ι. Πρόγραμμα παρακολούθησης: στόχος του είναι η κα¬ 
ταγραφή ποιοτικών και ποσοτικών στοιχείων αβιοτικών και 
βιοτικών παραμέτρων του φυσικού περιβάλλοντος, ιδιαίτε¬ 
ρα στην περίοδο υλοποίησης των παρεμβάσεων που εξει¬ 
δικεύονται όπως στις επόμενες παραγράφους, καθώς και 
η καταγραφή πληροφοριών και δεδομένων για την άσκηση 
ανθρωπογενών δραστηριοτήτων. 

ια Ειδικές ερευνητικές δράσεις; στόχος είναι η μελέτη ει¬ 
δών της χλωρίδας ή της πανίδας της περιοχής που παρου¬ 
σιάζουν ιδιαίτερο επιστημονικό ενδιαφέρον, 
ιβ. Άλλες δράσεις: 

IV.Οι παραπάνω δράσεις εξειδικεύονται και υλοποιού¬ 
νται όπως παρακάτω: 

1. Υδραυλικά έργα 

Στο διαχειριστικό σχέδιο εντάσσεται η υλοποίηση των 
κάτωθι τεχνικών υδραυλικών έργων, σύμφωνα και με όσα 
λεπτομερώς αναφέρονται στο αντίστοιχο κεφάλαιο της 
Διαχειριστικής Μελέτης του Βιοτόπου Σχινιά - Μαραθώνα, 
όπως τα τεχνικά έργα φαίνονται στο σχέδιο 2 , που συνο¬ 
δεύει την παρούσα. 

α. Τροποποίηση του τεχνικού έργου 2, στο σημείο επι¬ 
κοινωνίας της λίμνης Στόμι με τον κυρίως υγρότοπο, με την 
αντικατάσταση του υπάρχοντος οχετού με οχετούς που θα 
φέρουν θυροφράγματα στα κατάντη, οι οποίοι θα επιτρέ¬ 
πουν την κυκλοφορία νερού από τα δυτικά προς τα ανατο¬ 
λικά όταν η στάθμη δυτικά βρίσκεται ψηλότερα από αυτήν 
στα ανατολικά. 

β. Αντικατάσταση των υπαρχόντων οχετών στην περιοχή 
του υγροτόπου (τεχνικά έργα 19,20, 21,4,9, 8,14,6,5, 27) 
με ανοικτά τραπεζοειδή κανάλια ενδεικτικού μήκους βά¬ 
σης 10 μ. Το έργο προϋποθέτει διάνοιξη των αναχωμάτων 
και τοπική προστασία των πρανών. 

γ. Τροποποίηση του τεχνικού έργου 24 (σύστημα δύο 
οχετών) με την τοποθέτηση επιπλέον οχετών κατάλληλης 
διαμέτρου κάτω από τον υπάρχοντα παραλιακό δρόμο στο 
νότιο άκρο της λίμνης Στόμι, ώστε να βελτιωθεί η υδραυλι¬ 
κή επικοινωνία της λίμνης με τη θάλασσα. 

δ. Κατασκευή υπερχειλιστών στην ανατολική πλευράτου 
κωπηλατοδρομίου, μέσω των οποίων θα γίνεται η διάχυση 
του υπερχειλίζοντας νερού της λίμνης κωπηλασίας προς 
στον υγρότοπο. 

ε. Επιπλέον των υπερχειλιστών που αναφέρονται στο 
εδ.δ και στην ίδια όχθη της κωπηλατικής λίμνης, κατα¬ 
σκευή 2 αγωγών κατάλληλης διαμέτρου εξοπλισμένων με 
θυροφράγματα, έτσι ώστε να είναι δυνατή η τροφοδοσία 
με νερό της υγροτοπικής περιοχής στη ζώνη Α1 του Πάρ¬ 
κου όταν η στάθμη του νερού στη λίμνη κωπηλασίας βρί¬ 
σκεται σε επίπεδο χαμηλότερο του αναγκαίου για τη λει¬ 
τουργία των υπερχειλιστών (+1 μ. από το επίπεδο της θά¬ 
λασσας, σύμφωνα με την οριστική μελέτη του έργου) 
στ. Διάνοιξη μικρής τάφρου βόρεια των νέων αθλητικών 
εγκαταστάσεων και παράλληλα με τις γεωργικές καλλιέρ¬ 
γειες που θα συγκεντρώνει τα στραγγίδια της ανάντη πε¬ 
ριοχής. 

ζ. Τροποποίηση του τεχνικού έργου 28 και αποκατάστα¬ 
ση της υδραυλικής λειτουργίας της αντιπλημμυρικής τά¬ 
φρου του ρέματος Μυρτιάς, η οποία έχει επιχωθείή/και κα¬ 
ταληφθεί σε μεγάλος μήκος της. 
η. Προτείνεται να εξεταστεί (σε συνδυασμό και με τα έρ¬ 


γα α-ζ) η αναίρεση της υδραυλικής λειτουργίας ορισμένων 
υφιστάμενων επιχωμάτων. 

2. Κυκλοφορία - μεταφορές 

Στο διαχειριστικό σχέδιο εντάσσεται η υλοποίηση των 
κάτωθι τεχνικών έργων οδοποιίας και κυκλοφορίας, σύμ¬ 
φωνα και με τα όσα λεπτομερώς αναφέρονται στο αντί¬ 
στοιχο κεφάλαιο της Διαχειριστικής Μελέτης του Βιοτό¬ 
που Σχινιά - Μαραθώνα όπως τα έργα φαίνονται στο σχέδιο 
1 που συνοδεύει την παρούσα: 

α. Βελτίωση οδικού τμήματος από Λ. Μαραθώνα προς Κ. 
Σούλι (βόρειο όριο Εθνικού Πάρκου) και βελτίωση-ολοκλή- 
ρωση οδικού τμήματος μέχρι τον Οικοδομικό Συνεταιρι¬ 
σμό Δικαστών-Εισαγγελέων, το οποίο θα χρησιμοποιείται 
ως νέα οδός πρόσβασης στην περιοχή του Οικοδομικού 
Συνεταιρισμού. Ειδικότερα, εντάσσεται στο διαχειριστικό 
σχέδιο η βελτίωση του οδικού τμήματος (μήκους 2 χλμ. πε¬ 
ρίπου) από το ΒΔ όριο του Πάρκου, αμέσως μετά το «τρί¬ 
γωνο» της Μακαρίας πηγής, και μέχρι την διασταύρωση 
προς Αγ. Μαρίνα, καθώς και η βελτίωση-ολοκλήρωση του 
οδικού τμήματος, αρχικά επί υφιστάμενου ασφαλτόδρο- 
μου και στην συνέχεια επί υφιστάμενου χωματόδρομου. Ο 
κόμβος προς Αγ. Μαρίνα θα διαμορφωθεί κατάλληλα με 
την κατάργηση του κλάδου προς την παραλία Σχινιά που 
διέρχεται σήμερα μέσω του υγρότοπου. 

β. Βελτίωση - προσαρμογή υφιστάμενης οδού στο βό¬ 
ρειο όριο του παράλιου πευκοδάσους σε δρόμο ήπιας κυ¬ 
κλοφορίας και πεζόδρομο. Θα αποτελεί δρόμο συνύπαρ¬ 
ξης πεζών - δικύκλων - αυτοκινήτων, όπου όμως τα οχήμα¬ 
τα θα κινούνται σε σαφώς διακριτές λωρίδες κυκλοφορίας. 
Διατρέχοντας το βόρειο όριο του πευκοδάσους, θα παρέ¬ 
χει πρόσβαση στην παραλία και στον υγροβιότοπο σε προ¬ 
καθορισμένα σημεία, καθώς και στην παρακείμενη ζώνη 
κατοικίας και αναψυχής (ζώνη Β2). Στο ανατολικό άκρο της 
ζώνης Β2, θα τερματίζει με ανακάμπτοντα ελιγμό. Το ενα- 
πομένον τμήμα και μέχρι το ανατολικό όριο του πευκοδά¬ 
σους μετατρέπεται σε πεζόδρομο με την δυνατότητα χρή¬ 
σης από ποδήλατα και μέσα μαζικής μεταφοράς (λεωφο¬ 
ρεία) που θα κινούνται σε διακριτές λωρίδες με 
προτεραιότητα των δικύκλων και καταργείται η υφιστάμε¬ 
νη οδός πρόσβασης στον Ο.Σ. Δικαστών - Εισαγγελέων. 

γ. Κατάργηση της διαμπερούς λειτουργίας της τοπικής 
οδού Κ. Σούλι - Παραλία Σχινιά που διχοτομεί το χώρο του 
Πάρκου (διεύθυνση Β - Ν). Το οδόστρωμα θα αποξηλωθεί 
και θα παραμείνει τμήμα μόνο της ζώνης κατάληψης του 
δρόμου για την εξυπηρέτηση εσωτερικών μετακινήσεων 
του Πάρκου. 

δ. Κατασκευή υπαίθριου χώρου στάθμευσης δυναμικό¬ 
τητας 2.000 περίπου Ι.Χ. αυτοκινήτων σε οικόπεδο έκτασης 
50 στρεμμάτων ιδιοκτησίας Δήμου Μαραθώνα πλησίοντης 
Λεωφ. Μαραθώνα. 

ε. Κατασκευή 2 μικρών διακριτών υπαίθριων χώρων 
στάθμευσης συνολικής δυναμικότητας 150 Ι.Χ., εκτός 
οδού στη ζώνη Β2. Οι δύο χώροι στάθμευσης θα πρέπει να 
βρίσκονται πλησίοντων απολήξεωντων δύο εγκάρσιων μο- 
νοπατιών του πευκοδάσους που αναφέρονται παρακάτω 
στο ε.δ η. 

στ. Εφαρμογή συστήματος μαζικής μεταφοράς επισκε¬ 
πτών (με λεωφορεία) από τον υπαίθριο χώρο στάθμευσης 
πλησίοντης λεωφόρου Μαραθώνα στο Πάρκο, την περίο¬ 
δο που προτείνεται στον Κανονισμό Λειτουργίας του Εθνι¬ 
κού Πάρκου Σχινιά - Μαραθώνα. 

ζ. Προτείνεται, μετά την τέλεση των Ολυμπιακών Αγώ- 

νων, να εξεταστεί η κατασκευή των κατάλληλων υποδομών 
για τη εγκατάσταση και χρήση ελαφρού μέσου σταθερής 
τροχιάς, που θα επιτελείτη λειτουργία του συστήματος λε¬ 
ωφορείων που αναφέρεται στο εδ στ. Η διαδρομή του μέ¬ 
σου σταθερής τροχιάς θα είναι επεκτάσιμη μελλοντικά τό¬ 
σο μέχρι την πόλη του Μαραθώνα όσο και κατά μήκος της 
ακτής προς Ριζάρι, Αγ. Παντελεήμονα και Ν. Μάκρη. 

η. Οριοθέτηση και σήμανση 2 εγκαρσίων μονοπατιών (το 
ένα με δύο σκέλη) και ενός διαμήκους, εντός του πευκοδά¬ 
σους. Οι εγκάρσιες διαδρομές έχουν ως αφετηρία την Λ. 
Σχινιά και θα καταλήγουν στην παραλία. Η διαδρομή δια¬ 
μπερούς διέλευσης δεν θα είναι συνεχής και θα ακολουθεί 
κατά βάση το όριο μεταξύ της ζώνης παραλίας και του κυ¬ 
ρίως δάσους (απόσταση 30 - 50 μ. απάτην ακτή). Στις απο¬ 
λήξεις των μονοπατιών επί της Λ. Σχινιά όπως και στα δύο 
άκρατου πευκοδάσους χωροθετούνται στάσεις του μέσου 
μαζικής μεταφοράς. Η μία από τις δύο εγκάρσιες διελεύ¬ 
σεις προτείνεται να είναι μικτής κυκλοφορίας, με δυνατό¬ 
τητα διέλευσης κατά προτεραιότητα: πεζών - ποδηλάτων - 
ειδικών οχημάτων έκτακτης ανάγκης καθαρισμού και τρο¬ 
φοδοσίας. Συνολικά, εντάσσεται στο διαχειριστικό σχέδιο 
η κατασκευή μονοπατιών πεζών πλάτους 1,80 μ. σε μήκος 
2.800 μ. περίπου και διαδρομών μικτής κυκλοφορίας πλά¬ 
τους 3,80 μ. σε μήκος 1.400 μ. περίπου. 

θ. Χάραξη 3 θεματικών μονοπατιών επίσκεψης υγροτό- 
που: 

- Η διαδρομή 1 έχει ως αφετηρία την Λ. Σχινιά στο ανατο¬ 
λικό άκρο της ζώνης Β2. Μέσω της διαδρομής 1 θα παρέ¬ 
χεται πρόσβαση στο ανατολικό άκρο του υγροβιότοπου 
καθώς και στα δύο παρατηρητήρια που θα προβλέπονται 
στο λόφο της Δρακονέρας. 

- Η διαδρομή 2 έχει ως αφετηρίατηνΛ. Σχινιά στο κέντρο 
της ζώνης Β2. Θα παρέχει πρόσβαση στην κεντρική περιο¬ 
χή του υγροβιότοπου και στο προβλεπόμενο εκεί παρατη¬ 
ρητήριο. Μελλοντικά προβλέπεται η επέκτασή της δυτικά. 
Επίσης προβλέπεται να εξετασθεί πιθανή σύνδεσή της με 
την διαδρομή 1 στο βόρειο όριο του υγροβιότοπου. 

- Η διαδρομή 3 θα γίνεται μέσω του κωπηλατοδρομίου 
και θα αναπτυχθεί μελλοντικά αφού ολοκληρωθεί η ανά¬ 
πτυξη του υγροτόπου. Στοχεύει να προσφέρει στον επι¬ 
σκέπτη των λιμνών του κωπηλατοδρομίου μία πρόσθετη 
σύντομη εικόνα της δυτικής πλευράς του φυσικού υγρο¬ 
βιότοπου. 

Τα μονοπάτια, συνολικού μήκους 4.400 μ. περίπου, θα 
ακολουθούν το φυσικό έδαφος, θα έχουν πλάτος 1,80 μ. 
και θα οριοθετούνται από τη φυσική βλάστηση. Για την 
αποκατάσταση τοπικά ανωμαλιών του καταστρώματος και 
την κατασκευή μικρών τεχνικών στα σημεία διέλευσης νε¬ 
ρού θα χρησιμοποιούνται αποκλειστικά πέτρα και ξύλο. 

ι. Διαμόρφωση διαδρομών ειδικών οχημάτων προστα¬ 
σίας και καθαρισμού υγροτόπου. Αυτές θα ακολουθούν 
κατά κανόνα υφιστάμενους δρόμους περιμετρικά της 
υγροτοπικής περιοχής. Τοπικά θα αποτελούν τμήματα των 
προτεινόμενων διαδρομών πεζών ή θα διέρχονται δίπλα σε 
προτεινόμενα υδραυλικά έργα (αντιπλημμυρικές τάφροι - 
κανάλια). Θα υλοποιηθούν σταδιακά 8.500 μ. συνολικά δια¬ 
δρομών ειδικών οχημάτων με ελάχιστο εξασφαλιζόμενο 
πλάτος διατομής 3,00 μ. που θα παρέχουν παράλληλα την 
δυνατότητα χρήσης σε πεζούς και δίκυκλα. Η οδοστρωσία 
θα γίνει από διαπερατά από νερό υλικά φυσικά ή ορυκτά 
(χαλίκι, 3Α, πέτρες) που θα επιτρέπουν την σταδιακή ανά¬ 
πτυξη πρασίνου. 


ια. Οργάνωση δικτύου ποδηλατοδρόμων-πεζοδρόμων 
κατά μήκος των καναλιών του κωπηλατοδρομίου, μέσω 
του οποίου θα είναι δυνατή η επίσκεψη των κωπηλατικών 
λιμνών αλλά και μελλοντικά η σύνδεση με τη θεματική δια¬ 
δρομή 3 που περιγράφεται στο εδ.θ. 

ιβ. Κατασκευή περιμετρικής διαδρομής επίσκεψης του 
πάρκου με ειδικά ποδήλατα (χωρητικότητας 4 ατόμων) πά¬ 
νω σε σιδηροτροχιά. Η διαδρομή θα είναι κυκλική και η 
αφετηρία θα χωροθετηθεί αμέσως μετά την πύλη εισόδου 
στο Εθνικό Πάρκο, πλησίον του χώρου στάθμευσης του 
Ολυμπιακού Κέντρου Κωπηλασίας. Το συνολικό μήκος της 
διαδρομής θα ανέρχεται σε 8.000 μ. περίπου, έκτων οποί¬ 
ων τα 3.000 μ. θα διέρχονται μέσω του Ολυμπιακού Κέ¬ 
ντρου Κωπηλασίας-Κανό. 

3. Αποξήλωση υφιστάμενων υποδομών 

Στο διαχειριστικό σχέδιο εντάσσεται η αποξήλωση των 
κάτωθι υφισταμένων εγκαταστάσεων εντός του Εθνικού 
Πάρκου, σύμφωνα με τα όσα λεπτομερώς αναφέρονται 
στα αντίστοιχα κεφάλαια της Διαχειριστικής Μελέτης του 
Βιοτόπου Σχινιά - Μαραθώνα, όπως οι εγκαταστάσεις φαί¬ 
νονται στο σχέδιο 3 που συνοδεύει την παρούσα. 

α. Πλήρης αποξήλωση όλωντων εγκαταστάσεων και δια¬ 
δρόμων του πρώην αεροδρομίου του Μαραθώνα. 

β. Αποξήλωση των διάσπαρτων εγκαταστάσεων υγιεινής 
στην περιοχή Π3 (νότια πλευρά) της ζώνης Α1. 

γ. Αποξήλωση όλων των εγκαταστάσεων του κεντρικού 
πυρήνα της παλαιάς Αμερικάνικης Βάσης (περιοχή Π4, ζώ¬ 
νη Α1), συμπεριλαμβανομένων των κτιρίων, των δεξαμε¬ 
νών, των υποδομών πρόσβασης και στήριξης, των περι- 
φράξεων και των σκυροδετημένων επιφανειών. 

δ. Κατάργηση - μερική αποξήλωση δευτερευουσών 
οδών στην περιοχή Π4 της υγροτοπικής ζώνης Α1, καθώς 
και επιλεκτική φύτευση των περιοχών που θα αποκαταστα¬ 
θούν. Καταργείται το μεγαλύτερο τμήμα των δευτερευου¬ 
σών οδών που διέρχονται από τον υγρότοπο. Σε σύνολο 45 
περίπου χιλιομέτρων δρόμων θα διατηρηθούν 9 περίπου 
χιλιόμετρα (μετατροπή σε μονοπάτια ή δρόμους μικτής κυ¬ 
κλοφορίας), ενώ τα υπόλοιπα θα καταργηθούν με κάλυψη 
ή αποξήλωση. 

ε. Αποξήλωση λοιπών παρανόμως υφισταμένων κτιρίων 
και άλλων υποδομών. 

στ. Κατάλληλη χωματουργική διαχείριση των επιχωμά¬ 
των στήριξης των κεραιών της πρώην Αμερικανικής Βάσης 
(περιοχή Π4) με σκοπό την αποκατάσταση της δυνατότη¬ 
τας βλάστησης. 

ζ. Εξέταση για μελλοντική αποξήλωση των παρακάτω 
υφιστάμενων υποδομών: 

- Αποξήλωση των παρανόμως τοποθετημένων περιφρά- 
ξεωναπό συρματόπλεγμα που ορίζουν ιδιοκτησίες που δεν 
έχουν προκύψει από νόμιμη κατάτμηση εντός της περιο¬ 
χής Π1 της ζώνης Α1. 

- Πλήρης αποξήλωση και απομάκρυνση της οδοποιίας 
και των βάσεων κεραιών της πρώην Αμερικανικής Βάσης 
που βρίσκονται εντός της περιοχής Π3 της ζώνης Α1. 

4. Νέες κατασκευές - υποδομές 

Στο διαχειριστικό σχέδιο εντάσσεται η υλοποίηση των 
παρακάτω κτιριακών εγκαταστάσεων και υποδομών, σύμ¬ 
φωνα και με τα όσα λεπτομερώς αναφέρονται στο αντί¬ 
στοιχο κεφάλαιο της Διαχειριστικής Μελέτης του Βιοτό¬ 
που Σχινιά - Μαραθώνα: 

α. Κατασκευή των εγκαταστάσεων του Περιβαλλοντικού 




ΦΕΚ1830 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


25519 


Κέντρου στη νησίδα του Ολυμπιακού Κέντρου Κωπηλα¬ 
σίας - Κανό, οι οποίες αποτελούνται από: 

αΐ ένα περίπτερο αναψυχής και ιστορικής - περιβαλλο¬ 
ντικής εκπαίδευσης, 
α2 μία αίθουσα εκδηλώσεων, 

α3 το γραφείο του περιβαλλοντικού Κέντρου (Κτίριο Δια¬ 
χείρισης Εθνικού Πάρκου), 
α4 χώρους φιλοξενίας ερευνητών, 
β. Κατασκευή εγκαταστάσεων εξυπηρέτησης λουσμέ¬ 
νων σε επιλεγμένες θέσεις στα όρια του πευκοδάσους με 
την παραλιακή ζώνη, που θα περιλαμβάνουν: 
β2 χώρο αποθήκευσης, 
β3 χώρους υγιεινής, 
β4 χώρο ανάπτυξης τραπέζιών, 

γ. Κατασκευή 5 τουλάχιστον παρατηρητηρίων ορνιθοπα- 
νίδας στις επιλεγμένες από τη Διαχειριστική Μελέτη Βιο¬ 
τόπου Σχινιά-Μαραθώνα θέσεις εντός της περιοχής του 
υγροτόπου, μέγιστου εμβαδού 9 μ2 έκαστο. 

δ. Κατασκευή φυλακίων ελέγχου της εισόδου στο δάσος, 
στα δύο άκρατου (ανατολικό, δυτικό), καθώς και στις δύο 
εισόδους των διαδρομών προς την παραλία. 

ε. Κατασκευή φυλακίου-περιπτέρου στην είσοδο του 
Εθνικού Πάρκου. 

Διαχείριση Προστασία - διατήρηση - ενίσχυση φυσικού 
περιβάλλοντος 

Στο διαχειριστικό σχέδιο εντάσσεται η υλοποίηση των 
παρακάτω παρεμβάσεων για τη διατήρηση και την ανα¬ 
βάθμιση του φυσικού περιβάλλοντος, σύμφωνα και με τα 
όσα λεπτομερώς αναφέρονται στο αντίστοιχο κεφάλαιο 
της Διαχειριστικής Μελέτης του Βιοτόπου Σχινιά - Μαρα¬ 
θώνα: 

α. Διάνοιξη δύο ή τριών μικρών (εμβαδού 2-3 στρεμμά¬ 
των) λιμνών νεφροειδούς σχήματος και ποικίλου βάθους 
(που θα φτάνει το 1,5 μ.), για την ενίσχυση της δυνατότη¬ 
τας φωλιάσματος της παρυδάτιας ορνιθοπανίδας. 

β. Επαναπλήρωση με φυτική γη και φύτευση των εσκαμ- 
μένων επιχωμάτων στήριξης κεραιών, στην περιοχή της 
παλαιάς Αμερικανικής Βάσης. Επίσης, προτείνεται, όπου 
αυτό είναι δυνατό τεχνικά, να υπάρξει ενοποίηση γειτονι¬ 
κών περιοχών κατά την αποκατάσταση, ώστε να δημιουρ- 
γηθούν μια ή περισσότερες ενιαίες ως προς τη μορφή και 
κάλυψη περιοχές. Κάποιες από τις περιοχές προτείνεται να 
μην επαναπληρωθούν με φυτική γη, αλλά να παραμείνουν 
στην ολότητα ή σε τμήματά τους ως ρηχές λακκούβες που 
θα κρατούν νερό σε όλη τη διάρκεια του χρόνου. 

γ. Σήμανση του Εθνικού Πάρκου, με σκοπό την καλύτερη 
ερμηνεία του περιβάλλοντος, την προβολή των τοποθε¬ 
σιών ιδιαίτερου οικολογικού, αρχαιολογικού ή ιστορικού 
ενδιαφέροντος, την πληροφόρηση για την ύπαρξη χώρων 
εξυπηρέτησης ή αναψυχής επισκεπτών, την υπενθύμιση 
των ισχυουσών απαγορεύσεων, κλπ. 

δ. Εξωτερική περίφραξη του παράλιου πευκοδάσους (με 
εξαίρεση του μετώπου της παραλίας) με φράκτη από κα¬ 
τάλληλα υλικά (πέτρα, ξύλα κλπ), καθώς και εσωτερική 
οριοθέτηση των μονοπατιών και των ευαίσθητων περιοχών 
της βλάστησης. 

ε. Ενίσχυση της βλάστησης στη ζώνη Α1 σε περιοχές που 
λόγω ανθρωπογενών παρεμβάσεων αυτή έχει υποβαθμι- 
σθεί ή εκλείψει. 

στ. Εκπόνηση - κατάρτιση προγράμματος εκτίμησης της 
υφιστάμενης ρύπανσης εδάφους και νερών (σε δύο φά¬ 


σεις) , σύμφωνα με όσα λεπτομερώς αναφέρονται στο αντί¬ 
στοιχο κεφάλαιο της διαχειριστικής μελέτης. 

ζ. Εκπόνηση σχεδίου απορρύπανσης επιβαρημένων πε¬ 
ριοχών της υγροτοπικής ζώνης Α1 και εκτέλεσή του. Ιδιαί¬ 
τερη σημασία θα δοθεί στη συλλογή και διάθεση σε κατάλ¬ 
ληλη περιοχή εκτός του Εθνικού Πάρκου των μεγάλων πο¬ 
σοτήτων απορριμμάτων που έχουν κατά καιρούς 
απορριφθεί ανεξέλεγκτα σε πολλά σημεία της ζώνης Α1. 

η. Επιπλέον δασοπονικές παρεμβάσεις εντός του πευκο¬ 
δάσους με σκοπό την αναγέννηση και αναβάθμισή του, που 
περιλαμβάνουν: 

• Τη διακριτική εύνοια της κουκουναριάς, σε σχέση με τη 
χαλέπιο πεύκη. Η εύνοια θα συνίσταται στην ενίσχυση της 
φυσικής αναγέννησης της κουκουναριάς. 

• Την ειδική προστασία και ανασύσταση του οικοτόπου 
του Θαλασσόκεδρου, ιδίως κατά μήκος της ακτογραμμής. 

• Τη συλλογή σπόρων κουκουναριάς και Θαλασσόκε¬ 
δρου για τη δημιουργία φυτωρίου των δύο ειδών, και τελι¬ 
κή φύτευση των δενδρυλλίων των δύο ειδών σε επιλεγμέ¬ 
να σημεία μέσα ή γύρω από το δάσος. 

θ. Εγκατάσταση συστήματος πυρανίχνευσης με θερμο- 
γραφικές κάμερες. 

ι. Εγκατάσταση συστήματος πυρόσβεσης με εκτοξευτή- 
ρες στο παράλιο πευκοδάσος, 

ια. Εκπόνηση προγράμματος δράσης για την ενίσχυση 
της βιοποικιλότητας στην περιοχή του έργου. Αυτό μπορεί 
να αφορά ή να περιλαμβάνει συγκεκριμένα είδη της χλωρί¬ 
δας και της πανίδας ή μεμονωμένους τύπους ενδιαιτημά¬ 
των. 

6. Γεωργία 

Στο διαχειριστικό σχέδιο εντάσσεται η εκπόνηση - κα¬ 
τάρτιση αναλυτικού προγράμματος με χρονικό ορίζοντα 
πενταετίας για τη μετατροπή όλωντων καλλιεργειών εντός 
της υδρολογικής λεκάνης του Εθνικού Πάρκου σε βιολογι¬ 
κές. Σε πρώτη φάση θα δοθεί προτεραιότητα στις εκμε¬ 
ταλλεύσεις εντός της ζώνης Γ του Εθνικού Πάρκου και σε 
επόμενο στάδιο στις καλλιέργειες της ανάντη περιοχής. 

7. Περιβαλλοντική εκπαίδευση - ενημέρωση 

Στο διαχειριστικό σχέδιο εντάσσονται η εκπόνηση και 
υλοποίηση προγραμμάτων και δράσεων περιβαλλοντικής 
εκπαίδευσης και ενημέρωσης με ευθύνη του Οργανισμού 
Διαχείρισης σε συνεργασία με φορείς ή/και φυσικά πρό¬ 
σωπα που διαθέτουν εμπειρία σε ανάλογες δράσεις. 

Αυτά μπορούν να απευθύνονται σε συγκεκριμένες ομά¬ 
δες στόχους, π.χ. κάτοικοι της περιοχής, μαθητές σχολεί¬ 
ων, αθλητές συλλόγων κωπηλασίας και κανό, φυσιολατρι¬ 
κοί - πολιτιστικοί σύλλογοι, παραθεριστές από την ευρύτε¬ 
ρη περιοχή ή/και στο ευρύ κοινό. 

8. Αθλητισμός - αναψυχή 

Στο σχέδιο διαχείρισης εντάσσονται δράσεις και παρεμ¬ 
βάσεις που είναι συμβατές με το χαρακτήρα του Πάρκου 
και ευνοούν δραστηριότητες όπως η πεζοπορία, η παρα¬ 
τήρηση στοιχείων της φύσης και του τοπίου, η θαλάσσια 
κολύμβηση, η κωπηλασία, το κανό, η ποδηλασία και η πα¬ 
ρακολούθηση αθλητικών εκδηλώσεων στο Κέντρο Κωπη¬ 
λασίας και Κανό. 

9. Πρόγραμμα παρακολούθησης 

I. Στο διαχειριστικό σχέδιο εντάσσεται η υλοποίηση προ¬ 
γράμματος παρακολούθησης της ποιότητας του περιβάλ¬ 
λοντος, σύμφωνα και μετά όσα λεπτομερώς αναφέρονται 
στο αντίστοιχο κεφάλαιο της Διαχειριστικής Μελέτης του 
Βιοτόπου Σχινιά - Μαραθώνα καθώς και η εκπόνηση ειδικής 

έρευνας-μελέτης που θα διερευνήσει και θα αναλύσει στα¬ 
τιστικά τα χαρακτηριστικά, τα κίνητρα και τις ανάγκες των 
επισκεπτών του Εθνικού Πάρκου. 

Οι παράμετροι που θα παρακολουθούνται και θα κατα¬ 
γράφονται είναι: 

- Η ποιότητα και η στάθμη των ρεόντων επιφανειακών 
υδάτων. 

- Η ποιότητα και η στάθμη των στάσιμων επιφανειακών 
υδάτων. 

- Η παροχή ύδατος από τη Μακαρία πηγή. 

- Οι μεταβολές στους τύπους των οικοτόπων. 

- Η ποικιλότητα των ειδών χλωρίδας. 

- Η ποικιλότητα των ειδών πανίδας. 

- Τα είδη χλωρίδας και πανίδας που παρουσιάζουν αυξη¬ 
μένο οικολογικό ενδιαφέρον. 

Σε ό,τι αφορά τις ανθρωπογενείς δραστηριότητες προ- 
τείνεται να συλλέγονται και να κρατούνται σε αρχεία με ευ¬ 
θύνη του Οργανισμού Διαχείρισης στατιστικά στοιχεία που 
έχουν σχέση με τις παρακάτω παραμέτρους: 

- Αριθμός επισκεπτών Εθνικού Πάρκου. 

- Αριθμός επισκεπτών στο Κέντρο Κωπηλασίας και Κανό. 

- Αριθμός επισκεπτών στο δάσος και την παραλία. 

- Είδη και ποσότητες λιπασμάτων και φυτοφαρμάκων 
που χρησιμοποιούνται εντός της ζώνης Γ του Πάρκου σε 
ετήσια βάση. 

- Είδη καλλιέργειας και στοιχεία παραγωγής της ζώνης Γ 
του Εθνικού Πάρκου. 

10. Ειδικές ερευνητικές δράσεις 

Στο σχέδιο διαχείρισης εντάσσεται η ανάληψη ειδικών 
περιβαλλοντικών ερευνητικών δράσεων εντός του Εθνικού 
Πάρκου,σύμφωνα και με τα όσα αναφέρονται στο αντί¬ 
στοιχο κεφάλαιο της Διαχειριστικής Μελέτης του Βιοτό¬ 
που Σχινιά - Μαραθώνα, όπως: 

- Η μελέτη του ενδημικού ψαριού (ντάσκα) και των οικο¬ 
λογικών χαρακτηριστικών του. 

- Η έρευνα πληθυσμών πανίδας που συναντώνται στα μι¬ 
κρά εποχιακά τέλματα. 

- Η μελέτη της πανίδας των ασπόνδυλων της περιοχής. 

- Η έρευνα για τηνπαρουσία του ασπάλακα (τυφλοπόντι¬ 
κα) στην περιοχή. 

11. Άλλες δράσεις 

Στο διαχειριστικό σχέδιο εντάσσεται επίσης η υλοποίηση 
των παρακάτω δράσεων: 

α. Σύνταξη ειδικής έκθεσης-μελέτης για τη ζώνη Β2, 
ώστε να καθοριστούν ειδικότερες προϋποθέσεις που αφο¬ 
ρούν το δομημένο περιβάλλον της περιοχής όπως ο βαθ¬ 
μός κορεσμού των εμπορικών εξυπηρετήσεων και ο χαρα¬ 
κτήρας του οικιστικού συνόλου. 

β. Προτείνεται μελλοντικά να εξεταστεί η υλοποίηση των 
παρακάτω επιπρόσθετων παρεμβάσεων: 

- Μικρή τοπική εκβάθυνση (0,1-0,3 μ.) σε περιοχές της λί¬ 
μνης Στόμι. 

- Δημιουργία υπερυψωμένων περιοχών για το φώλιασμα 
της ορνιθοπανίδας εντός της υγροτοπικής περιοχής Α1 και 
πιθανή φύτευση μεγάλων δένδρων που ευνοούν τη φωλε¬ 
οποίηση ειδών-στόχων της ορνιθοπανίδας. 


- Διερεύνηση, σε συνεργασία με τις αρμόδιες υπηρεσίες 
του Υπουργείου Πολιτισμού, της δυνατότητας ένταξης 
ιστορικών στοιχείων από την ευρύτερη περιοχή του Εθνι¬ 
κού Πάρκου σε κοινά προγράμματα, παρεμβάσεις και δρά¬ 
σεις ανάδειξης του φυσικού, τοπιολογικού και πολιτισμι¬ 
κού πλούτου της πεδιάδας του Μαραθώνα. 

ν. Η επίβλεψη της υλοποίησης των παραπάνω δράσεων 
είναι έργο του Οργανισμού Διαχείρισης του Εθνικού Πάρ¬ 
κου Σχινιά - Μαραθώνα. 

Μέχρι τη δημοσίευση του σχετικού Προεδρικού Διατάγ¬ 
ματος,για την σύσταση του Φορέα Διαχείρισης την επίβλε¬ 
ψη των μελέτών και την υλοποίηση των έργων διαχείρισης 
του Εθνικού Πάρκου έχουν οι υπηρεσίες που μέχρι σήμερα 
ασκούσαν το έργο αυτό. 

Ο Οργανισμός Ρυθμιστικού Σχεδίου και Προστασίας Πε¬ 
ριβάλλοντος της Αθήνας ασκεί το συντονισμό των ενεργει¬ 
ών που απαιτούνται για την υλοποίηση του έργου αυτού, 
μέχρι τη σύσταση του Οργανισμού Διαχείρισης. 

VIΟ χρονικός ορίζοντας του παρόντος Σχεδίου Διαχείρι¬ 
σης ορίζεται στα πέντε έτη. Μετά το πέρας αυτού του χρο¬ 
νικού διαστήματος ο Οργανισμός Διαχείρισης μπορεί να 
προτείνει την επέκταση ή αναθεώρησή του. 

Οι χρόνοι και οι προτεραιότητες για την υλοποίηση των 
έργων και δράσεων που περιλαμβάνονται στο παρόν σχέ¬ 
διο Διαχείρισης καθορίζονται από τον Οργανισμό Διαχείρι¬ 
σης, λαμβάνοντας υπόψη την εγκεκριμένη διαχειριστική 
μελέτη του βιοτόπου Σχινιά. Το σχέδιο διαχείρισης δύναται 
να τροποποιηθεί πριν τη συμπλήρωση πενταετίας, αν κάτι 
τέτοιο κρίνεται ως αναγκαίο για την εκπλήρωση των στό¬ 
χων διαχείρισης του Εθνικού Πάρκου ,μετά από σχετική αι¬ 
τιολογημένη αίτησητου Οργανισμού Διαχείρισης του Εθνι¬ 
κού Πάρκου. 

VII. Ο Οργανισμός Διαχείρισης οφείλει να συντάσσει 
ετήσια έκθεση αξιολόγησης των διαχειριστικών δράσεων 
και παρεμβάσεων, η οποία κοινοποιείται στο Υπουργείο 
Περιβάλλοντος, Χωροταξίας και Δημοσίων Έργων, στο 
Υπουργείο Γεωργίας, καθώς και σε άλλα Υπουργεία ή ορ¬ 
γανισμούς του ευρύτερου δημόσιου τομέα των οποίων οι 
αρμοδιότητες ή οι δραστηριότητες ασκούνται στην περιο¬ 
χή του Εθνικού Πάρκου. 

V. III. Αντίτυπα των παραπάνω διαγραμμάτων με αριθ. 1,2 
και 3 σε κλίμακα 1:5000 που θεωρήθηκαν από τον Προϊ¬ 
στάμενο της Δ/νσης Τοπογραφικών Εφαρμογών με την 
32473/2001 πράξη του δημοσιεύονται σε φωτοσμίκρυνση 
με την παρούσα απόφαση. 

Ι.Χ.Η Ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΓΕΩΡΓΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 











Οριο υποττεριοχών ανάλυσης υδροδυναμικού μοντέλου (I - XIV) 

